Nájomná zmluva

č. ....../2017/CE

(ďalej len „Zmluva“)

**Zmluvné strany:**

**Prenajímateľ:** **.............................**

 .........................

 IČO:

 IČ DPH:

 Bankové spojenie: .........................

 IBAN: .......................................

 (ďalej len „**Prenajímateľ**“)

**Nájomca:** **Slovenská sporiteľňa, a.s.**

 Tomášikova č. 48, 832 37 Bratislava

 Zapísaná v Obchodnom registri Okresného súdu Bratislava I

 Oddiel: Sa, vložka č. 601/B

 IČO: 00151653

 IČ DPH: SK7020000262

 (ďalej len „**Nájomca**“)

uzatvárajú podľa zákona č. 116/1990 Zb. o nájme a podnájme nebytových priestorov v znení neskorších predpisov túto Zmluvu:

###### Článok I. Predmet Zmluvy a účel nájmu

1.1 Prenajímateľ je výlučným vlastníkom nehnuteľnosti na ................. ul. č. .............., ..............., katastrálne územie ..............., vedenej na Okresnom úrade v .............., na liste vlastníctva č. ..................., ako budova súpisné číslo ............, postavená na pozemku parcelné číslo ............ (ďalej len „**Nehnuteľnosť**“).

* 1. Predmetom tejto Zmluvy je nájom nebytových priestorov na prízemí Nehnuteľnosti podľa bodu 1.1 o celkovej výmere ......... m2, tak ako je to zakreslené v prílohe č. 1 Zmluvy (ďalej len „**Predmet nájmu**“).
	2. Nájomca má právo užívať aj spoločné priestory Nehnuteľnosti v rozsahu potrebnom na plnohodnotnú inštaláciu, prevádzku, údržbu, opravy, prípadné vylepšenia alebo výmenu bankomatu ako aj jeho zabezpečovacích systémov.
	3. Nájomca je oprávnený Predmet nájmu užívať za účelom inštalácie a prevádzky bankomatu a jeho zabezpečovacích systémov.
	4. Prenajímateľ je povinný umožniť Nájomcovi, aby si Predmet nájmu i samotný bankomat zabezpečil akýmkoľvek zabezpečovacím a poplachovým ako aj kamerovým systémom (vhodne umiestneným na/v Nehnuteľnosti, kde sa Predmet nájmu nachádza) a Prenajímateľ je tiež povinný umožniť Nájomcovi prevádzku a údržbu, opravy, prípadné vylepšenia alebo výmenu týchto zabezpečovacích systémov.
	5. Prenajímateľ prehlasuje, že na Predmete nájmu neviaznu žiadne také práva tretích osôb a tiež že neexistujú žiadne rozhodnutia súdov, prípadne iných osôb alebo orgánov verejnej moci a ani žiadne iné zmluvy alebo dohody, ktoré by mohli ohroziť alebo obmedziť výkon práv Nájomcu podľa tejto Zmluvy. Prenajímateľ sa zaväzuje bezodkladne informovať Nájomcu o skutočnostiach, ktoré by mohli mať vplyv na pravdivosť prehlásení uvedených v tomto bode. V prípade, ak by akékoľvek z vyhlásení Prenajímateľa uvedené v tomto bode bolo nepravdivé, alebo by Prenajímateľ nedodržal povinnosti podľa tohto bodu, je Nájomca oprávnený písomne odstúpiť od tejto Zmluvy s okamžitou účinnosťou, t.j. odo dňa doručenia písomného odstúpenia Prenajímateľovi.

#### Článok II. Práva a povinnosti Prenajímateľa

2.1 Prenajímateľ je povinný odovzdať Nájomcovi ku dňu 01. 06. 2017 Predmet nájmu v stave spôsobilom na dohodnuté užívanie. Prevzatie Predmetu nájmu, spolu s uvedením jeho stavu, počtu poskytnutých kľúčov a ďalších potrebných náležitostí, bude zaprotokolované v písomnom zápise, ktorý podpíšu obe zmluvné strany v deň odovzdania Predmetu nájmu.

2.2 Prenajímateľ znáša všetky dane a poplatky spojené s vlastníctvom Nehnuteľnosti, náklady spojené so záväzkom podľa bodu 2.4 tohto článku, ako aj odpisy z prenajatého majetku.

2.3 Prenajímateľ je povinný s odbornou starostlivosťou zabezpečovať opravy, ktoré sú potrebné z hľadiska riadneho užívania Predmetu nájmu a zachovania jeho prevádzkyschopného stavu. Ak vznikne potreba opravy z titulu neodbornej obsluhy alebo iného dôvodu zavineného Nájomcom, primerané náklady na opravu uhradí Nájomca Prenajímateľovi.

2.4 Z dôvodu predchádzania vzniku falošných poplachov PSN (poplachový systém na hlásenie narušenia) vo vlastníctve Nájomcu, Prenajímateľ je povinný minimálne 24 hodín vopred nahlásiť Nájomcovi výkon búracích, stavebných prípadne iných prác, ktoré by mohli mať vplyv na zabezpečovacie systémy Nájomcu.

2.5 Prenajímateľ sa zaväzuje umožniť Nájomcovi, aj poverenej tretej osobe, vstup do Predmetu nájmu a priestorov súvisiacich s prevádzkou a údržbou bankomatu ako aj jeho zabezpečovacích systémov nepretržite v pracovných dňoch i dňoch pracovného voľna.

2.6 Prenajímateľ berie na vedomie a  súhlasí, že obsluhu a správu bankomatu Nájomcu bude vykonávať Nájomca sám, alebo aj prostredníctvom poverenej tretej osoby.

**Článok III. Práva a povinnosti Nájomcu**

3.1 Nájomca je povinný bez zbytočného odkladu oznámiť Prenajímateľovi potrebu opráv, ktoré má Prenajímateľ v zmysle bodu 2.4 Zmluvy vykonať a umožniť vykonanie týchto a iných nevyhnutných opráv. Zároveň sa Nájomca zaväzuje spolupracovať s povereným pracovníkom Prenajímateľa Ing. Jaroslav Bilik, t. č. 0910/685 201 pri nahlasovaní opráv, spolupôsobiť pri ich odstraňovaní a umožniť ich vykonanie, inak zodpovedá za škodu, ktorá vznikla nesplnením tejto povinnosti.

3.2 Drobné opravy, bežnú údržbu a servisnú činnosť si zabezpečí Nájomca na vlastné náklady. Zároveň sa Nájomca zaväzuje uhradiť náklady spôsobené neprimeraným užívaním Predmetu nájmu. Pod pojmom náklady spojené s drobnými opravami a obvyklou údržbou sa rozumie:

 3.2.1 náklady spojené drobnými opravami súvisiacimi s udržiavaním Predmetu nájmu sú náklady na výmenu drobných súčiastok a jednotlivých predmetov zariadenia alebo vybavenia do hodnoty 165,97 EUR za každý kus,

 3.2.2 náklady spojené s obvyklým udržiavaním Predmetu nájmu sú náklady na práce, ktoré sa obvykle vykonávajú pri dlhšom užívaní, napr. maľovanie, deratizácia, drobné opravy nábytku, interiérového vybavenia a technického zariadenia.

3.3 Stavebné úpravy, úpravy rozvodov elektriny a iné podstatné zmeny a úpravy na Predmete nájmu, alebo ktorejkoľvek jeho časti môže Nájomca vykonávať len po predchádzajúcom písomnom súhlase Prenajímateľa.

3.4 Ak na základe súhlasu Prenajímateľa v zmysle bodu 3.3 Zmluvy vykoná Nájomca stavebné úpravy majúce charakter technického zhodnotenia Predmetu nájmu, je oprávnený hodnotu tohto zhodnotenia účtovne viesť a odpisovať Nájomca.

3.5 Ak na základe požiadavky Prenajímateľa bude Nájomca povinný premiestniť bankomat na iné

 miesto, náklady s tým spojené Prenajímateľ uhradí Nájomcovi.

3.6 Ak Nájomca nevykonal na Predmete nájmu úpravy podľa bodu 3.3, vráti Nájomca Predmet nájmu Prenajímateľovi v posledný deň nájmu alebo v inom dohodnutom termíne v stave, v akom ho prevzal, s prihliadnutím na obvyklé opotrebenie. Technické zhodnotenie Predmetu nájmu sa po skončení nájmu vysporiada nasledovným spôsobom:

***-*** ak Nájomca vykonal na Predmete nájmu úpravy podľa bodu 3.3, vráti Nájomca Predmet nájmu Prenajímateľovi v posledný deň nájmu alebo v inom dohodnutom termíne v stave, v akom ho prevzal, s prihliadnutím na obvyklé opotrebenie, pokiaľ sa s Prenajímateľom nedohodne inak.

3.7 Odber elektrickej energie v Predmete nájmu bude zabezpečovaný nasledovným spôsobom: podružne s paušálnou náhradou.

3.8 Nájomca zodpovedá v Predmete nájmu za dodržiavanie ochrany pred požiarmi v prenajatých priestorov v súlade so zákonom č. 314/2001 Z. z. o ochrane pred požiarmi v znení neskorších predpisov s výnimkou § 4  písm. m), n), a § 5 s výnimkou písm. a), d), e), g). Nájomca zabezpečí v Predmete nájmu vykonávanie kontrol a servisu len tých technických a požiarnych zariadení, ktorých je vlastníkom. Nájomca zodpovedá v Predmete nájmu za dodržiavanie všeobecne záväzných právnych predpisov v oblasti bezpečnosti a ochrany zdravia pri práci (BOZP) a civilnej ochrany (CO).

3.9 Nájomca nie je oprávnený Predmet nájmu alebo jeho časť prenechať do podnájmu tretej osobe bez predchádzajúceho písomného súhlasu Prenajímateľa.

3.10 Prenajímateľ umožní Nájomcovi umiestniť pri Predmete nájmu informačnú tabuľu s obchodným menom a/ alebo logom Nájomcu.

* 1. Nájomca sa zaväzuje, že bude dodržiavať v Predmete nájmu poriadok.

3.12 Nájomca sa zaväzuje za svojej prítomnosti Prenajímateľovi (jeho splnomocnenému zástupcovi) umožniť vstup do Predmetu nájmu za účelom preverenia dodržiavania zmluvných podmienok.

**Článok IV. Nájomné**

* 1. Nájomca sa zaväzuje platiť Prenajímateľovi za užívanie Predmetu nájmu dohodnuté nájomné, ktoré bolo stanovené vo výške **1,- EUR (slovom jedno euro) ročne.**

K nájomnému za Predmet nájmu Prenajímateľ **nebude** fakturovať daň z pridanej hodnoty (ďalej len „DPH“) pokiaľ nedôjde k zmene právnych predpisov.

4.2. Nájomca sa zaväzuje spolu s nájomným uhrádzať aj paušálnu platbu za spotrebovanú elektrickú energiu poskytovanú v súvislosti s nájmom vo výške **300,- EUR (slovom tristo euro) ročne,** na základe Špecifikácie platieb (ďalej len „Špecifikácia platieb“), ktorú Prenajímateľ vystaví a doručí Nájomcovi pri uzavretí tejto Zmluvy. Ak Špecifikácia platieb nestanovuje inak, nájomné a zálohové platby za služby sú splatné do 20. dňa príslušného časového obdobia podľa bodu 4.1. za obdobie, za ktoré sa platby platia. Prenajímateľ v Špecifikácii platieb uvedie číslo účtu, na ktoré je Nájomca povinný platby Prenajímateľovi uhrádzať.

4.3. Špecifikácia platieb predstavuje jednostranné písomné oznámenie Prenajímateľa a obsahuje všetky náležitosti vyžadované platnými právnymi predpismi na daňový doklad.

4.4 Prenajímateľ je oprávnený meniť cenové údaje uvedené v Špecifikácii platieb len v prípade, ak sa podstatným spôsobom zmenia okolnosti, za ktorých sa Špecifikácia platieb vystavovala.

**Článok V. Zmluvné sankcie**

5.1 Ak je Nájomca v omeškaní s úhradou platieb vyplývajúcich zo Zmluvy, Prenajímateľ si môže aj formou vystavenia faktúry uplatniť voči Nájomcovi úrok z omeškania vo výške podľa nariadenia vlády č. 87/1995 Z.z., ktorým sa vykonávajú niektoré ustanovenia Občianskeho zákonníka.

5.2 Zmluvné strany sa dohodli, že v prípadoch, ak je Prenajímateľ povinný podľa Zmluvy vykonať vyúčtovanie (skutočných nákladov) za služby spojené s nájom (ďalej na účely tohto bodu len „vyúčtovanie“) v lehote stanovenej Zmluvou a Prenajímateľ poruší tento svoj záväzok - napríklad nedoručí vyúčtovanie Nájomcovi v lehote stanovenej Zmluvou alebo vyúčtovanie nevykoná, je Nájomca oprávnený požadovať od Prenajímateľa zaplatenie zmluvnej pokuty, a to vo výške 30 % úhrnu všetkých Nájomcom zaplatených platieb za služby spojené s nájmom za posledný kalendárny rok (alebo jeho časť, ak nájom netrval celý kalendárny rok), ktorého sa vyúčtovanie týka. Prenajímateľ je povinný zmluvnú pokutu Nájomcovi zaplatiť a to do 30 dní (od jej uplatnenia alebo od doručenia faktúry Nájomcu). Uplatnením zmluvnej pokuty, nie je dotknuté právo Nájomcu požadovať od Prenajímateľa aj náhradu škody spôsobenej porušením povinnosti, na ktorú sa vzťahuje zmluvná pokuta, a to aj vo výške presahujúcej zmluvnú pokutu.

Článok VI. Mlčanlivosť

6.1 Zmluvné strany sa zaväzujú považovať skutočnosti alebo informácie, ktoré sa dozvedeli na základe alebo v súvislosti s uzatvorením alebo realizáciou Zmluvy za dôverné. Za dôverné sa tiež považujú informácie, ktoré sú predmetom obchodného alebo bankového tajomstva a osobné údaje. Zmluvné strany sa zaväzujú dôverné informácie chrániť a zachovávať o nich mlčanlivosť až do doby, kedy sa tieto stanú všeobecne známymi za predpokladu, že sa tak nestane porušením povinnosti mlčanlivosti. Dôverné informácie sa zmluvné strany zaväzujú nezneužiť a nesprístupniť tretím neoprávneným osobám.

6.2 Zmluvné strany sa zaväzujú, že zabezpečia, aby ich zamestnanci, subdodávatelia alebo spolupracujúce tretie osoby budú zachovávať mlčanlivosť v zmysle tohto článku.

6.3 Zmluvné strany sa dohodli, že za porušenie povinnosti mlčanlivosti sa nepovažujú prípady, ak:

a) sa jedná o dôverné informácie, ktoré sú verejne známe alebo dostupné, alebo sa stanú verejne známe alebo dostupné inak, než z dôvodu porušenia záväzku mlčanlivosti zmluvnej strany alebo z dôvodu nelegálnej činnosti inej osoby,

b) je zmluvná strana povinná dôvernú informáciu oznámiť na základe zákonom stanovenej povinnosti,

c) je dôverná informácia sprístupnená členom orgánov zmluvných strán, zamestnancom zmluvných strán, audítorom, znalcom alebo poradcom zmluvných strán, alebo iným zástupcom zmluvných strán, ktorí sú viazaní povinnosťou mlčanlivosti buď na základe zmluvy alebo všeobecne záväzných právnych predpisov,

d) Nájomca poskytne dôverné informácie osobám patriacim do skupiny Erste Group, ktoré garantujú rovnaký alebo porovnateľný štandard dodržiavania mlčanlivosti a ochrany dôverných informácií. Pod skupinou Erste Group sa pre účely tejto Zmluvy rozumejú spoločnosti majetkovo, organizačne alebo personálne prepojené s Nájomcom alebo spoločnosťou Erste Group Bank AG, Am Belvedere 1, 1100 Viedeň, Rakúska republika, zapísaná Obchodným súdom vo Viedni v Obchodnom registri č. FN 33209m,

e) Nájomca alebo iné osoby patriace do skupiny Erste Group poskytnú dôverné informácie tretím osobám, s ktorými sú v zmluvnom vzťahu a ktoré garantujú rovnaký alebo porovnateľný štandard dodržiavania mlčanlivosti a ochrany dôverných informácií,

f) Nájomca sprístupní informácie o skutočnostiach týkajúcich sa Zmluvy v nevyhnutnom rozsahu osobám, ktoré pre Nájomcu vykonávajú správu alebo údržbu informačných systémov alebo inú činnosť na základe zmluvy,

g) je táto Zmluva povinne zverejňovanou zmluvou podľa osobitného právneho predpisu a Zmluva bude zmluvnou stranou zverejnená,

h) pri prevode vlastníckeho práva k Nehnuteľnosti Prenajímateľ odovzdá záujemcovi o nadobudnutie vlastníckeho práva k Nehnuteľnosti kópiu tejto Zmluvy alebo v nevyhnutnom rozsahu sprístupní iné informácie týkajúce sa zmluvného vzťahu založeného na základe Zmluvy.

6.4 Povinnosť mlčanlivosti trvá bez ohľadu na ukončenie účinnosti alebo platnosti Zmluvy.

6.5 V prípade, ak pri plnení predmetu Zmluvy bude dochádzať k spracovaniu osobných údajov Prenajímateľom poverených fyzických osôb zo strany Nájomcu, Prenajímateľ vyhlasuje, že zabezpečil predchádzajúci písomný súhlas dotknutých osôb so spracovaním ich osobných údajov Nájomcom. Prenajímateľ zodpovedá Nájomcovi za to, že má na ich poskytnutie súhlas, ak sa tento podľa právnych predpisov vyžaduje. Prenajímateľ vyhlasuje, že je oprávnený Nájomcovi uvedené osobné údaje poskytnúť.

**Článok VII. Doručovanie**

7.1 Výpoveď Zmluvy, odstúpenie od Zmluvy, dodatky k Zmluve, faktúry, Špecifikácia platieb a prejavy vôle podľa bodov 3.3, 3.9, budú vyhotovené písomne a doručené druhej zmluvnej strane osobne alebo zaslané poštou. Výpoveď Zmluvy, odstúpenie od Zmluvy a faktúry doručujú zmluvné strany formou doporučenej zásielky.

7.2 Všetky písomnosti sa považujú za doručené aj v prípade neprevzatia zásielky odoslanej poštou zmluvnou stranou na adresu sídla/miesta podnikaniadruhej zmluvnej strany alebo na adresu uvedenú v záhlaví Zmluvy. Za deň doručenia sa v takomto prípade považuje 15-ty deň po odoslaní písomnosti zmluvnou stranou.

7.3 Všetky písomnosti sa považujú za doručené aj v prípade bezdôvodného odopretia prevzatia zásielky doručovanej osobne/prostredníctvom kuriéra. Za deň doručenia sa v takomto prípade považuje deň, keď bolo prijatie písomnosti bezdôvodne odopreté, o čom nemusí byť adresát písomnosti poučený.

7.4 Pri realizácii tejto Zmluvy môžu zmluvné strany komunikovať aj faxom alebo formou elektronickej pošty (e-mailom), avšak touto formou nemôžu meniť alebo rušiť Zmluvu, ak v Zmluve nie je uvedené inak. V prípade komunikácie podľa tohto bodu, druhá zmluvná strana bezodkladne potvrdí prijatie doručenia preukaznou formou.

Kontaktné údaje: Prenajímateľ – ................, t.č. ........., ........@..............

Nájomca – Mgr. Kateřina Helísková, t.č. 0901/771 016, heliskova.katerina@slsp.sk

Zmenu kontaktných údajov uvedených v tomto bode môžu zmluvné strany uskutočniť aj bez dodatku k Zmluve na základe písomného oznámenia doručeného druhej zmluvnej strane. Zmena kontaktných údajov je účinná 3. deň od doručenia písomného oznámenia druhej zmluvnej strane, ak v oznámení nie je uvedený neskorší dátum účinnosti.

**Článok VIII. Trvanie Zmluvy**

8.1 Zmluva nadobúda platnosť dňom jej podpísania zástupcami oboch zmluvných strán a účinnosť dňa 01. 06. 2017.

8.2 Zmluva sa uzatvára na dobu **neurčitú**. Prenajímateľ aj Nájomca môžu vypovedať Zmluvu písomne s trojmesačnou výpovednou lehotou aj bez uvedenia dôvodu. Výpovedná lehota začína plynúť prvým dňom mesiaca nasledujúceho po mesiaci, v ktorom bola doručená výpoveď druhej zmluvnej strane.

8.3 Zmluvné strany sa dohodli, že Nájomca je oprávnený odstúpiť od tejto Zmluvy v prípade, ak Prenajímateľ je alebo bol zapísaný v zozname osôb zverejnenom podľa § 69 ods. 15 zákona č. 222/2004 Z.z. o dani z pridanej hodnoty (ďalej na účely tohto bodu len „zoznam“). Pre uplatnenie práva Nájomcu podľa tohto bodu nie je rozhodujúce, kedy bol Prenajímateľ počas platnosti Zmluvy do zoznamu zapísaný. Účinky odstúpenia od Zmluvy nastanú okamihom doručenia odstúpenia od Zmluvy Prenajímateľovi, ak v odstúpení od Zmluvy nie je určený neskorší dátum jeho účinnosti.

* 1. Zmluvné strany sa dohodli, že Nájomca je oprávnený odstúpiť od tejto Zmluvy aj bez uvedenia dôvodu a Prenajímateľ nemá nárok na náhradu škody alebo ujmy v dôsledku využitia práva Nájomcu podľa tohto bodu. V prípade odstúpenia od Zmluvy podľa tohto bodu sa zmluvné strany dohodli, že:

a) pokiaľ by sa na vzťah zmluvných strán mal aplikovať Obchodný zákonník, zmluvné strany vylučujú aplikáciu § 345 až 350 a § 351 ods.2 Obchodného zákonníka na vzťah založený touto Zmluvou,

b) Zmluva sa zrušuje s účinkami od doručenia odstúpenia od Zmluvy Prenajímateľovi (ex nunc),

c) Odstúpením od Zmluvy zanikajú všetky práva a povinnosti zmluvných strán vyplývajúce zo Zmluvy, okrem povinnosti mlčanlivosti, nárokov na náhradu škody (ak v Zmluve nie je uvedené inak), nárokov na zmluvné alebo zákonné sankcie,

d) ak sa v konkrétnom prípade zmluvné strany nedohodnú písomne inak, nemajú zmluvné strany voči sebe iné nároky z titulu odstúpenia od Zmluvy, ako sú uvedené v tomto bode.

**Článok IX. Záverečné ustanovenia**

9.1 Zmluvné strany vyhlasujú, že Zmluvu uzavreli slobodne, vážne, určite a zrozumiteľne, ich zmluvná voľnosť nie je obmedzená a na znak súhlasu s obsahom Zmluvy ju podpisujú.

9.2 Práva a povinnosti výslovne neupravené Zmluvou sa riadia ustanoveniami zákona č. 116/1990 Zb. o nájme a podnájme nebytových priestorov, Občianskeho zákonníka a ostatných právnych predpisov platných v Slovenskej republike.

9.3 Zmluvné strany sa dohodli, že akékoľvek zmeny Zmluvy sa uskutočnia formou písomných dodatkov odsúhlasených oboma zmluvnými stranami, ak v Zmluve nie je uvedené inak.

9.4 Zmluvné podmienky obsiahnuté v Zmluve, predstavujú úplnú dohodu medzi zmluvnými stranami a nahrádzajú všetky predchádzajúce dohody a dohovory, či už písomné alebo ústne, medzi Zmluvnými stranami s ohľadom na predmet Zmluvy.

9.5 Zmluvné strany nie sú oprávnené previesť práva a/alebo povinnosti zo Zmluvy bez písomného predchádzajúceho súhlasu druhej zmluvnej strany.

9.6 Zmluva je vyhotovená v štyroch rovnopisoch s platnosťou originálu, dva pre Prenajímateľa a dva pre Nájomcu.

9.7 Súčasťou Zmluvy sú:

 Príloha č. 1 – Nákres Predmetu nájmu.

V Jaslovských Bohuniciach, dňa ................ V Bratislave, dňa ....................

Prenajímatelia: Nájomca:

 **Slovenská sporiteľňa, a.s.**

Božena Krajčovičová Ing. Štefan Michálek

starostka vedúci oddelenia Property

 Mgr. Kateřina Helísková

 oddelenie Property